《赠仙翁三首 其一》
宋代·钱忠

八十清翁今钓客，一纶一艇一鱼蓑。碧潭波底系船卧，红蓼香中对月歌。

玉脍盈盘同美酒，锦鳞随手出清波。风烟幽隐无人到，俗客如何愿一过。

作者简介：宋人，字惟思。少好学多闻，随侍父游湖湘。后以家祸零替，孤身流客二浙。英宗治平中，道过吴江游赏，悦一女子，赠诗有“满目生涯千顷浪，全家衣食一纶竿”之句，女携诗呈父，其父以女嫁忠。二人泛舟同入烟波，不知所往。或以为小说中人物。